हमारे देश में पहले तो कोशिश होती है कि कन्या पैदा होने से पहले ही खत्म कर दिया जाए। अगर गलती से पैदा हो जाए, तो आज भी भारत के कई प्रदेशों में नवजात बच्ची को जहर देकर या जिंदा दफन कर मार दिया जाता है बेटियां इस देश की इतनी बदकिस्मत हैं कि बचपन से ही उन पर शुरू हो जाता है उनके मां-बाप का अत्याचार। पैदा हो जाती हैं अगर गलती से, तो उनकी न तो शिक्षा की परवाह की जाती है न उनके स्वास्थ्य की। देहातों में बीमार पड़ती बच्ची को अस्पताल तक नहीं ले जाया जाता। बच जाती हैं, तो छोटी उम्र में ही किसी भी आयोग्य व्यक्ति से विवाह कर दिया जाता है, अगर दहेज काफी लेकर नहीं आती हैं तो अत्याचार का नया सिलसिला शुरू हो जाता है और अगर बेटा नहीं पैदा करती हैं, तो यह अत्याचार बेहिसाब बढ़ता जाता है।